Die Doodsengel - Vraag - www.bybelkennis.co.za
by Mitch Kalp · Published 23/10/2012 · Updated 28/09/2014
Die Doodsengel – Francois Malan
Ek is nie seker nie maar … Iewers het ek gelees van ‘n man wat op ‘n dag besig was en gedurende sy take het die doodsengel hom besoek en aan hom gesê dat hy hier is om hom te kom haal…Die man het toe oor die saak nagedink en toe na ‘n ver land gegaan om van die doodsengel af weg te kom maar ‘n dag of wat later was die doodsengel ook daar om hom te kom haal…….Was die gelese gedeelte skriftuurlik en indien nie is ek jammer maar indien kan jul my meer inlig oor waar in die woord van ons Vader kan ek dit oplees en wat presies het daar gebeur
Nee, die storie staan nie in die Bybel nie.
Die Bybel sê dat die Here besluit wanneer iemand sal sterwe.
2 Samuel 24:16 sê dat die Here sy engel gestuur het om Israel met pes te tref, en ook vir die engel later beveel het om daarmee op te hou (vgl. ook 1 Kronieke 21:15)
2 Kronieke 32:21 vertel hoe die Here sy engel gestuur het om al die Assiriese soldate wat Jerusalem omsingel het dood te maak (vgl. Jesaja 37:36).
Handelinge 12:23 vertel van die engel van die Here wat Herodes met wurms laat verteer het tot hy gesterf het, omdat Hy nie die eer aan God gegee het nie, maar aanvaar het dat die mense hom ‘n god noem.
Vir die ryk dwaas sê God: Jou dwaas. Vannag nog sal jou lewe van jou opgeëis word, en wie kry dan alles wat jy bymekaar gemaak het (Lukas 12:20)
Vir die Here kan jy ook nie wegvlug of wegkruip nie. Hy is oral teenwoordig. Lees maar Ps 139.
Maar die goeie nuus is dat Jesus vir ons sonde gesterf het, en dat ons nou kan uitsien daarna om by Hom te wees wanneer ons sterf (Filippense 1:20-23), en niks, selfs nie die dood ons kan skei van die liefde van God wat daar in Christus Jesus is nie (Romeine 8:38,39). Deur Jesus se sterwe word die dood vir ons ‘n deurgang na die ewige lewe by God.
by Mitch Kalp · Published 24/05/2011 · Last modified 28/09/2014
by Mitch Kalp · Published 19/11/2012 · Last modified 28/09/2014